stanford-oval/wikipedia huggingface dataset:
Talk Talk
היסטוריה > התקופה המאוחרת - מוזיקה נסיונית, בעיות משפטיות ושחרור מהחוזה עם (EMI (1987-1991

לאחר ההצלחה המאסיבית של האלבום הקודם, ניתנו לטוק טוק תקציב בלתי מוגבל ואי מגבלת זמן להפקת האלבום הבא. לאחר שנה של הקלטות והפקה, ללא אפשרות של נציג חברת התקליטים להיות נוכח בהן, יצא בשנת 1988 האלבום Spirit of Eden. האלבום הכיל כמות גדולה של נגני סשן מחוץ ללהקה ונערך מתוך שעות של אלתור מוקלט אל תוך שישה קטעים בודדים, באמצעות אמצעים דיגיטליים על ידי הוליס ופריס-גרין. התוצאה הסופית היוותה שילוב בין רוק, ג'אז, מוזיקה קלאסית ואמביינט, שילוב שהיה רחוק מאוד מסגנונה המקורי של הלהקה. האלבום זכה לביקורות נלהבות, ובעת יציאתו הווה גם הצלחה מסחרית. למרות זאת, הלהקה החליטה לנקוט עמדה שלפיה לא ישווקו סינגלים והלהקה לא תצא להופעות חיות במסגרת האלבום (הוליס אמר ש"אנשים ירצו לשמוע את השירים כפי שהם באלבום, ובשבילי זה לא מספק מספיק"). ללא הופעות חיות, סינגלים או קליפים, לחברת התקליטים היה מעט שנשאר לעשות. לאחר אילוצים, צולם קליפ לשיר I Believe In You מתוך האלבום, בגרסה קצרה יותר ממה שהוא מופיע שם. הוליס היה לא מרוצה בכלל עם הקליפ ואמר לריאיון עם המגזין Q: ”אני באמת מרגיש שזה [הסרטון] היה טעות גדולה... חשבתי רק על ידי שישבתי שם והקשבתי ובאמת חשבתי על מה מדובר, יכולתי לקבל את זה בעיניי. אבל אתה לא יכול לעשות את זה. זה פשוט מרגיש טיפשי. זה היה מדכא והלוואי שמעולם לא עשיתי את זה”.
לאחר הוצאת התקליט, ניסו חברי הלהקה להשתחרר מכבלי החוזה שלהם עם EMI, שלדבריהם הגביל את החופש האמנותי שלהם. לדברי המנהל שלהם באותו הזמן, קית' אספדן: "ידעתי באותו הזמן ש-EMI היא לא החברה שהלהקה הזו אמורה להיות איתה. חששתי שהכסף לא יהיה שם לאלבום הבא." למרות זאת, EMI הביעה רצון שהלהקה תישאר תחת חסותה. לאחר חודשים רבים של ניסיון, הלהקה הצליחה להשתחרר מהחוזה וכתוצאה מכך נתבעה על ידי EMI שהאלבום Spirit of Eden לא היה מסחרי מספיק, וגרם להם להפסדים. למרות זאת, הסכסוך נפתר בהסכם מחוץ לכותלי בית המשפט.
לאחר טוק טוק שוחררה מהחוזה, בשנת 1990 EMI הוציאה לאור את אלבום האוסף Natural History: The Very Best of Talk Talk בניגוד לרצונם של חברי הלהקה ועוררה עניין מחודש ביצירתה המוקדמת של טוק טוק. האוסף זכה להצלחה מסחרית ובעקבותיו שוחררו מחדש הסינגלים It's My Life ו-Life's What You Make It וזכו להצלחה רבה בבריטניה. באותו הזמן, חתמה טוק טוק חוזה של שני אלבומים עם חברת 'פולידור' הבריטית. כתוצאה מכך, הם שחררו את אלבומם החמישי והאחרון - Laughing Stock, שהמשיך את הכיוון של האלבום הקודם, וזכו לביקורות נלהבות ביותר, בדומה לקודמו. לפני הקלטת האלבום, פרש פול ווב מהלהקה ובעצם בהקלטות של האלבום טוק טוק הייתה בעצם קבוצה של נגני אולפן בשירותם של הוליס ופריס-גרין, כאשר המתופף המקורי לי האריס נשאר בלהקה אבל לא הווה כוח יוצר מבחינה אמנותית. צמד האלבומים הללו הניח את היסודות למה שייקרא בעתיד פוסט-רוק, והשפעתם ניכרת על הרכבים רבים, במיוחד בתחום הפוסט רוק, הרוק האלטרנטיבי והאמביינט.
היסטוריה > פירוק

לאחר השחרור של Laughing Stock, התפרקה הלהקה. הוליס פרש מעולם המוזיקה כי רצה להתמקד בחיי המשפחה שלו. ווב והאריס שיתפו פעולה בהרכב O.rang, ופריס-גרין החל להקליט תחת השם 'Heligoland'. בשנת 1998 הוציא לאור הוליס את אלבום הסולו היחיד שלו, שנושא את שמו, כחלק מהחוזה שחתם עליו עם פולידור. האלבום ממשיך את קו הפוסט רוק המינימליסטי של טוק טוק המאוחרים. לאחר גיחה קצרה זו לעולם המוזיקה, פרש באופן סופי. פול ווב גם שיתף פעולה תחת שם הבמה 'ראסטין מאן' ('Rustin Man') עם בת' גיבונס, הזמרת הראשית של ההרכב פורטיסהד, באלבום "Out of Season" משנת 2002 ובאלבום שלו, "Drift Code" משנת 2019, ולי האריס שיתף פעולה עם ההרכב האנגלי, בארק פסיכוזיס (שהושפעו רבות בעצמם מטוק טוק), באלבומם השני, "///Codename: Dustsucker" משנת 2004.
ב-25 בפברואר 2019 דווח על מותו של מארק הוליס, סולן ההרכב, בגיל 64.
השפעה ומורשת

השפעתם של טוק טוק על אמנים אחרים היא רחבה מאוד, שכן תרמו רבות ואף נחשבים ליוצרים (ביחד עם סלינט) של ז'אנר הפוסט רוק. נאמר שלהקת הפוסט רוק האיסלנדית סיגור רוס ניגנו שירים של Talk Talk לפני ההופעות שלהם.
להקות רבות טוענות שהושפעו מטוק טוק או שמזדהות כמעריצים שלהם, כגון פורטיסהד, קת'רין וויל, סלואודייב, די ג'יי שאדו, Elbow, Shearwater ועוד. הלהקות Weezer, The Divine Comedy ו The Gathering הקליטו גרסאות כיסוי לשיר Life's What You Make It ו־Lights לשיר Living In Another World. ג'ון טיילור מדוראן דוראן הביע חיבה ללהקה - הם שימשו כלהקת החימום לדוראן דוראן ב-1982. גאי גארוויי מלהקת Elbow אמר על הוליס: הוא התחיל מפאנק והודה שאין לו שום יכולת מוזיקלית. לעבור מהמצב שבו אין לך כלום מלבד הדחף למצב שבו אתה כותב מוזיקה שהיא אחת מהעל-זמניות, המורכבות והמקוריות ביותר זה מרשים כמו הנחיתה על הירח בעיניי. בשנת 2012 שוחרר פרויקט מחווה לטוק טוק בשם Spirit of Talk Talk שכלל אלבום של גרסאות כיסוי לשירי הלהקה וספר אנתולוגי.
מארק הוליס וטוק טוק מקבלים שבחים גם היום על הנון-קונפורמיזם שלהם וחוסר העניין בפן המסחרי במוזיקה. כפי שנאמר על ידי אלן מקגי: "אני מוצא את כל הסיפור הזה של אדם אחד נגד המערכת בניסיון לשמור על שליטה יצירתית מעודד מאוד."
דיסקוגרפיה

The Party's Over (1982)
It's My Life (1984)
The Colour of Spring (1986)
Spirit of Eden (1988)
Laughing Stock (1991)
חברי הלהקה

מארק הוליס (1981- 1991) - שירה, גיטרה, קלידים, כלים נוספים
לי האריס (1981–1991) - תופים, כלי הקשה
פול ווב (1981–1988) - גיטרה בס
סיימון ברנר (1981–1983) - קלידים
טים פריס גרין (1983–1991) -הפקה, קלידים (באופן לא רשמי)
הערות שוליים

↑  וואלה! תרבות‏, המוזיקאי הבריטי מארק הוליס (Talk Talk) הלך לעולמו, באתר וואלה, 26 בפברואר 2019
| --- | --- |
בקרת זהויות :  NLI: 987007414403105171  BIBSYS: 6034338  GND: 5050551-8  ISNI: 0000 0001 2324 8760  LCCN: n83187916  MusicBrainz: a74f43e4-50c4-4b19-a2ce-c05ce9bccb03  NKC: xx0017024  SUDOC: 169832546  VIAF: 143218479   WorldCat (עם VIAF): 143218479
א. ט. קלסן

אלמר ט. (טד) קלסן (באנגלית: Elmer T. (Ted) Klassen;‏ 6 בנובמבר 1908 – 6 במרץ 1990) היה המנהל הכללי של דואר ארצות הברית מפברואר 1972 ועד פברואר 1975.
ביוגרפיה

אלמר קלסן נולד בהילסבורו, קנזס וגדל בקליפורניה. הוא החל את הקריירה שלו ב-1925 במפעל של "חברת הפחיות האמריקאית" (American Can Company) בסן פרנסיסקו, שם הוא עבד בתור שליח. באפריל 1965 הוא היה לנשיא החברה, שבהמשך הפכה לתאגיד "פרימריקה" (Primerica). קלסן מעולם לא למד בקולג'. השכלתו הפורמלית היחידה מעבר ללימודיו בבית הספר התיכון הייתה קורס לניהול מתקדם באוניברסיטת הארוורד ב-1954. ב-1968 הוא התפטר באופן בלתי צפוי מתפקידו עקב חילוקי דעות עם יושב ראש החברה.
מינואר 1969 ועד דצמבר 1971 שימש קלסן כסגן המנהל הכללי של דואר ארצות הברית.
קלסן היה דמות מרכזית בניסוחו של חוק הארגון מחדש של הדואר שחוקק ב-1970 (Postal Reorganization Act), שהפך את מחלקת הדואר של ארצות הברית, שהייתה מחלקה ברמת הקבינט תחת מנהל כללי שהיה חבר הקבינט, לסוכנות עצמאית של הממשל בשם שירות הדואר של ארצות הברית. ביולי 1971 הוא היה מראשי המתדיינים על ההסכם בין שירות הדואר לבין שבעה איגודי עובדים של עובדים הדואר שמנו כ-600,000 עובדים.
ב-1971 נבחר קלסן לתפקיד המנהל הכללי של דואר ארצות הברית. הוא היה הראשון בתפקיד זה שנבחר על ידי מועצת המנהלים ולא על ידי נשיא ארצות הברית, זאת על פי חקיקה פדרלית חדשה. ב-1 בינואר 1972 הוא נכנס לתפקידו כמנהל הכללי ה-63 של הדואר ובתפקיד זה הוא כיהן עד 16 בפברואר 1975, כאשר הוא פרש.
בעת פרישתו נמתחה על שירות הדואר ביקורת מצד חברי הקונגרס ואחרים בשל בעיות פיננסיות וארגוניות ובשל תעריפי הדואר הגבוהים. הביקורת על חלקו של קלסן בנעשה בשירות נמתחה בעיקר על ידי העיתונאי ג'ק אנדרסון, שהתייחס במיוחד לחוזים שהשירות חתם עליהם.
אלמר קלסן נפטר בפאלם הרבור שבפלורידה ב-6 במרץ 1990, בגיל 81.
Shake It Up: Break It Down

Shake It Up: Break It Down הוא פסקול הבכורה מהעונה הראשונה (2010–2011) של הסדרה המקורית של ערוץ דיסני, "שייק". הוא יצא ב-12 ביולי 2011 כשילוב של 2 דיסקים: CD ו-DVD, כשה-DVD כולל את צעדי הריקוד.
סינגלים

"Shake It Up" של סלינה גומז יצא כסינגל שיווקי ראשון והגיע למקום ה-9 במצעד השירים מתחת להוט 100 בארצות הברית והוא משמש גם כשיר הנושא של הסדרה. "Watch Me" של בלה ת'ורן וזנדאיה, יצא כסינגל המוביל והגיע למקום ה-86 בבילבורד הוט 100 בארצות הברית.
רשימת רצועות

| מס' | שם | מבצעים | משך |
| --- | --- | --- | --- |
| 1. | Shake It Up  | סלינה גומז | 3:00 |
| 2. | Breakout  | מרגרט דוראנטה | 2:59 |
| 3. | Not Too Young  | נברמיינד וכריס טרוסדייל | 2:55 |
| 4. | School's Out  | קירה כריסטיאן | 2:34 |
| 5. | Watch Me  | מרגרט דוראנטה | 2:55 |
| 6. | All the Way Up  | אלנה דה פונסקה | 3:30 |
| 7. | We Right Here  | דרו ריאן סקוט | 3:11 |
| 8. | Dance for Life  | דרו סילי ואדם היקס | 2:55 |
| 9. | Twist My Hips  | טים ג'יימס ונברמיינד | 2:56 |
| 10. | Roll the Dice  | אנני וינסנט | 2:58 |
| 11. | Just Wanna Dance  | ג'ראלדו סנדל וריקי לונה | 3:07 |
| 12. | Our Generation  | סיבל רדז'פ | 4:15 |
| 13. | All Electric  | אנה מרגרט ונברמיינד | 3:07 |
| 14. | Watch Me  | בלה ת'ורן וזנדאיה | 2:55 |
ביקורות

| דירוגים מקצועיים> ציוני ביקורות.מקור | דירוגים מקצועיים> ציוני ביקורות.ציון |
| --- | --- |
AllMusic: 
אנדרו ליהי מ-AllMusic נתן ביקורת שפורסמה לקראת סוף העונה הראשונה של "שייק", פסקול זה כולל 14 שירים מסדרת הלהיט של דיסני, כמו גם DVD בונוס של הדרכות ריקוד, שלב אחר שלב. סלינה גומז שרה את שיר הנושא, בעוד השחקניות בלה תורן וזנדאיה מבצעות את הסינגל השני של האלבום, "Watch Me".
הופעה מסחרית

הפסקול הגיע למקום ה-22 בבילבורד 200 בארצות הברית ועמד בראש מצעד הפסקולים ומצעד אלבומי הילדים בארצות הברית. הוא הגיע למקום ה-65 במקסיקו.
מיקומי שיא ותארים

|   ‏‏‏  מצעדים ודירוגים> מדינה |   ‏‏‏  מצעדים ודירוגים> מצעד |   ‏‏‏  מצעדים ודירוגים> מיקום שיא |
| --- | --- | --- |
|  ארצות הברית | בילבורד 200 | 22 |
|  ארצות הברית | מצד הפסקולים | 1 |
|  ארצות הברית | מצעד אלבומי הילדים | 1 |
|  מקסיקו | טופ 100 – מקסיקו | 65 |
נתוני מכירות

| מקום | תארים | מכירות |
| --- | --- | --- |
| ברזיל (Pro-Música Brasil) | זהב | 20,000 |
"Shake It Up"

"Shake It Up" הוא שיר של הזמרת והשחקנית האמריקאית סלינה גומז. השיר נכתב והופק על ידי ג'ני לורי, אריס ארכונטיס וחן נאמן עבור האלבום ושימש כשיר הנושא של הסדרה. השיר יצא כסינגל שיווקי ב-24 באוקטובר 2010 על ידי וולט דיסני רקורדס והגיע למקום ה-65 במצעד השירים הדיגיטליים בארצות הברית.
"Shake It Up" > מיקומי שיא

|   ‏‏‏  מצעדים ודירוגים (2011)> מדינה |   ‏‏‏  מצעדים ודירוגים (2011)> מצעד |   ‏‏‏  מצעדים ודירוגים (2011)> מיקום שיא |   ‏‏‏  מצעדים ודירוגים (2011)>  |
| --- | --- | --- | --- |
|  ארצות הברית | בילבורד הוט 100 | – |  |
|  ארצות הברית | מצעד השירים הדיגיטליים | 65 |  |
"Shake It Up" > נתוני מכירות

| מקום | תארים | מכירות |
| --- | --- | --- |
| ארצות הברית (RIAA) | זהב | 500,000 |
 מכירות + הזרמת מדיה בלבד
הערות שוליים

↑  "Amazon.com: Shake It Up: Break It Down: Various Artists: Music". amazon.com. נבדק ב-13 ביוני 2011. {{cite web}}:  (עזרה)
1 2  Various Artists - Shake It Up: Break It Down Album Reviews, Songs & More | AllMusic (באנגלית), נבדק ב-2023-10-11
1 2 3  Shake It Up: Break It Down - Original Soundtrack, בילבורד
↑  mexicancharts.com - Soundtrack - Shake It Up: Break It Down, web.archive.org, ‏2013-09-29
↑  Gold & Platinum, RIAA (באנגלית אמריקאית)
| סלינה גומז |
| --- | --- | --- |
| דיסקוגרפיה • פרסים ומועמדויות • שירים • וידאוגרפיה • סיבובי הופעות | דיסקוגרפיה • פרסים ומועמדויות • שירים • וידאוגרפיה • סיבובי הופעות |  |
| אלבומי אולפן | Stars Dance • Revival • Rare |  |
| אלבומי אוסף | For You |  |
| מיני-אלבומים | Another Cinderella Story EP • Selena × Votes • Revelación |  |
| סינגלים | "Tell Me Something I Don't Know" • "Magic" • "Send It On" • "Come & Get It" • "Slow Down" • "The Heart Wants What It Wants" • "Good for You" • "Same Old Love" • "Hands to Myself" • "Kill Em with Kindness" • "It Ain't Me" • "Bad Liar" • "Fetish" • "Wolves" • "Back to You" • "I Can't Get Enough" • "Lose You to Love Me" • "Look at Her Now" • "Rare" • "Boyfriend" • "Past Life" • "Ice Cream" • "De Una Vez" • "Baila Conmigo" • "Selfish Love" • "999" • "Let Somebody Go" • "Calm Down" • "My Mind & Me" • "Single Soon" • "Love On" |  |
| שיתופי פעולה | "Whoa Oh! (Remix)" • "I Want You to Know" • "We Don't Talk Anymore" • "Hands" • "Trust Nobody" • "Taki Taki" • "Anxiety" |  |
| סינגלים שיווקיים | "Shake It Up" • "Me & the Rhythm" • "Feel Me" |  |
| שירים אחרים | "Birthday" • "Stars Dance" • "Like a Champion" • "Forget Forever" • "Revival" • "Sober" • "Me & My Girls" • "Only You" • "Dance Again" • "Vulnerable" • "People You Know" • "She" |  |
| סיבובי הופעות | Stars Dance Tour • Revival Tour |  |
| ערכים קשורים | המכשפים מווייברלי פלייס • סלינה גומז & הסצנה • רק רוצחים בבניין • Selena + Chef •‏ Selena Gomez: My Mind & Me |  |
| --- | --- |
בקרת זהויות :  MusicBrainz release group: b3219fa4-8ed6-4869-849f-fa8ee532f350
MVP של פיינל פור היורוליג

| --- | --- |
 ענף:  כדורסל
 תאריך ייסוד:  1988
 ארגון מפעיל:  יורוליג
 יבשת:  אירופה
 זוכה:  אדי טבארש
 הכי הרבה זכיות:  טוני קוקוץ'   ואסיליס ספאנוליס (3)
 
ה-MVP של פיינל פור היורוליג או השחקן המצטיין של פיינל פור היורוליג (באנגלית: Euroleague Final Four MVP) הוא פרס כדורסל שנתי שנוסד בשנת 1988 על ידי היורוליג כדי לשבח ולהעריך את השחקן הבולט ביותר במהלך שלב הפיינל פור של המפעל.
מחזיקים בשיא הזכיות עם שלוש זכיות בפרס הסמול פורוורד הקרואטי, טוני קוקוץ', והרכז היווני ואסיליס ספאנוליס. אחריהם מדורגים דימיטריס דיאמנטידיס היווני והקלעים הסרבים, דיאן בודירוגה ו-וסיליה מיציץ' עם שתי זכיות לכל אחד מהם.
זוכי הפרס לפי שנה

| שנה | שם הכדורסלן | קבוצה |
| --- | --- | --- |
| 1988 | ארצות הברית בוב מקאדו | איטליה טרייסר מילנו |
| 1989 | יוגוסלביה דינו ראדג'ה | יוגוסלביה יוגופלסטיקה ספליט |
| 1990 | יוגוסלביה טוני קוקוץ' | יוגוסלביה יוגופלסטיקה ספליט |
| 1991 | יוגוסלביה טוני קוקוץ' (2) | יוגוסלביה פופ 84 ספליט |
| 1992 | יוגוסלביה פרדראג דנילוביץ' | סרביה ומונטנגרו פרטיזן בלגרד |
| 1993 | יוגוסלביה טוני קוקוץ' (3) | איטליה בנטון טרוויזו |
| 1994 | יוגוסלביה זרקו פספלי | יוון אולימפיאקוס |
| 1995 | ליטא ארווידאס סאבוניס | ספרד ריאל מדריד |
| 1996 | ארצות הברית דומיניק וילקינס | יוון פנאתינייקוס |
| 1997 | ארצות הברית דייוויד ריברס | יוון אולימפיאקוס |
| 1998 | יוגוסלביה זוראן סאביץ' | איטליה קינדר בולוניה |
| 1999 | ארצות הברית טיוס אדני | ליטא ז'לגיריס קובנה |
| 2000 | יוגוסלביה ז'ליקו רבראצ'ה | יוון פנאתינייקוס |
| 2001 | ארצות הברית אריאל מקדונלד (סופרוליג) | ישראל מכבי תל אביב |
| 2001 | ארגנטינה מאנו ג'ינובילי (יורוליג) | איטליה קינדר בולוניה  |
| 2002 | יוגוסלביה דיאן בודירוגה | יוון פנאתינייקוס |
| 2003 | יוגוסלביה דיאן בודירוגה (2) | ספרד ברצלונה |
| 2004 | ארצות הברית אנתוני פארקר | ישראל מכבי תל אביב |
| 2005 | ליטא שארונאס יאסיקביצ'יוס | ישראל מכבי תל אביב |
| 2006 | יוון תיאודורוס פאפאלוקאס | רוסיה צסק"א מוסקבה |
| 2007 | יוון דימיטריס דיאמנטידיס | יוון פנאתינייקוס |
| 2008 | ארצות הברית טרייג'ן לנגדון | רוסיה צסק"א מוסקבה |
| 2009 | יוון ואסיליס ספאנוליס | יוון פנאתינייקוס |
| 2010 | ספרד חואן קרלוס נבארו | ספרד ברצלונה |
| 2011 | יוון דימיטריס דיאמנטידיס (2) | יוון פנאתינייקוס |
| 2012 | יוון ואסיליס ספאנוליס (2) | יוון אולימפיאקוס |
| 2013 | יוון ואסיליס ספאנוליס (3) | יוון אולימפיאקוס |
| 2014 | ארצות הברית טייריס רייס | ישראל מכבי תל אביב |
| 2015 | ארגנטינה אנדרס נוצ'יוני | ספרד ריאל מדריד |
| 2016 | צרפת ננדו דה קולו | רוסיה צסק"א מוסקבה |
| 2017 | ארצות הברית אפיי יודו | טורקיה פנרבחצ'ה |
| 2018 | סלובניה לוקה דונצ'יץ' | ספרד ריאל מדריד |
| 2019 | ארצות הברית ויל קלייבורן | רוסיה צסק"א מוסקבה |
2020: —
| 2021 | סרביה וסיליה מיציץ' | טורקיה אנאדולו אפס |
| 2022 | סרביה וסיליה מיציץ' (2) | טורקיה אנאדולו אפס |
| 2023 | כף ורדה אדי טבראש | ספרד ריאל מדריד |
ראו גם

פרס יורוסקאר
מר אירופה
שחקן השנה של פיב"א אירופה
הערות שוליים

↑  בעונת 2019/2020 לא הוענק הפרס.
| פרסי היורוליג |
| --- | --- | --- |
| פרסים אישיים | MVP של העונה הסדירה • MVP של הפיינל פור • חמישיית העונה • שחקן ההגנה • הכוכב העולה • מלך הסלים • מאמן השנה • מנהל השנה |  |
| פרסי הוקרה | פרס אגדת יורוליג • 50 התורמים הגדולים • קבוצת העשור 2010-2000 • קבוצת העשור 2020-2010 |  |
טוני קוקוץ', השחקן בעל מספר הזכיות הגבוה ביותר בפרס, יחד עם מואסיליס ספאנוליס
Over

Over הוא אלבום משנת 1977 של היוצר הבריטי פיטר האמיל.
הפקה

Over הוא אחד מאלבומיו הפופולריים ביותר של האמיל. האלבום עוסק כמעט כולו בלב שבור בשל נטישת אהובה אחרי קשר ארוך טווח שנרקב לאיטו. גם צליל האלבום - בלדות מלודיות לרוב, להבדיל מהניסיונות המוזיקליים של האמיל באלבומים אחרים - מסייע להיותו אלבום קליט.
בשיר Time Heals (הזמן מרפא), הראשון באלבום שעוסק בסיפור, מוצגת המסגרת: כבר בפעם הראשונה שפגש אותה, חשב שהיא האחת והיחידה - אך אמר זאת לעצמו בלבד. בהמשך מסופר שאהובתו נטשה אותו לטובת חברו הטוב.
Alice (leting go)‎ הוא מונולוג מאת הגבר הנטוש למי שהייתה בת זוגו לשבע שנים, בו הוא מכריז שאינו יכול להסתגל לכך שהיא נעדרת מחייו.
This Side of the Looking-Glass הוא שיר בסגנון אופראי קמעה, בו הגבר הנטוש מתאר כיצד הוא שבור, נטול תקווה ובית.
Betrayed הוא שיר מלא מרירות ושנאה. בסיום השיר האמיל צורח בייסורים שלא נותר דבר פרט לשנאה ותשוקה בעולם.
רק בשיר הבא Yoga‏ (On Tuesdays she used to do) מוזכר, לראשונה, שיש צד נוסף למטבע, ומתואר כיצד היחסים התדרדרו לשעמום ושגרה, שבה כמעט והתעלם מבת זוגו וראה אותה כמובן מאליו.
בשיר הסיום Lost and found מעיד השר שמצא שלווה מסוימת, ומצא את עצמו שוב. למרות זאת, השיר - והאלבום כולו - מסתיים בשאלה הכל... יהיה בסדר?.
רק שני שירים מהאלבום אינם עוסקים בסיפור זה של אהבה, בגידה ונטישה. Crying Wolf הוא שיר של לעג, עצמי ככל הנראה, למי שמנפנף במכאוביו ומתגאה בהם. הוא מסתיים באזהרה שהזאב הבודד ימצא עצמו בסופו של דבר נטוש באמת, ואז יגלה שהוא בעצם כבשה. Autumn הוא קינה של זוג זקנים על ילדיהם שנטשו את הבית ואינם מתייחסים להוריהם. הוא מסתיים בשאלה תמהני מתי יוּשר שיר זה ממש/ על ידי בנינו ובנותינו?
רשימת שירים

"Crying Wolf"
"Autumn"
"Time Heals"
"Alice (Letting Go)"
"This Side Of The Looking Glass"
"Betrayed"
"(On Tuesdays She Used To Do) Yoga"
"Lost And Found"
שירי בונוס שנוספו בהוצאה מחודשת ב-2005:
"Betrayed" (BBC session)
"Autumn" (BBC session)
"This Side of the Looking Glass" (solo version)
Ultraviolence

Ultraviolence (בעברית: אלימות מרובה) הוא אלבום האולפן השלישי של הזמרת-יוצרת האמריקאית לנה דל ריי. האלבום יצא לאור ב-13 ביוני 2014 תחת חברת התקליטים יוניברסל מיוזיק גרופ. למרות כוונתה של דל ריי לא להוציא אלבום נוסף לאחר אלבומה הקודם Born to Die, היא החלה לעבוד על האלבום בשנת 2013 יחד עם המפיקים דן אורבך, פול אפוורת', לי פוסטר, דניאל הית', גרג קורסטין, ריק נוולס ובלייק סטרניית'ן.
האלבום הגיע לפסגת מצעד האלבומים של ארצות הברית בילבורד 200, לאחר שמכר 182,000 עותקים בשבוע הראשון להוצאתו. להוצאת האלבום קדמו ארבעה סינגלים: "West Coast"‏, "Shades of Cool"‏,"Ultraviolence" ו-"Brooklyn Baby". לקידום האלבום יצאה דל ריי לסיבוב ההופעות "The Endless Summer Tour", שהחל ב-7 במאי 2015 והסתיים חודש לאחר מכן, ב-16 ביוני, ובמהלכו ביצעה דל ריי 20 הופעות באמריקה הצפונית.
בשנת 2019, מגזין הרולינג סטון ערך את רשימת "100 האלבומים הטובים ביותר של העשור השני" ודירג את האלבום במקום ה-99.
מיקומי שיא ותארים

|   ‏‏‏  מצעדים ודירוגים> מדינה |   ‏‏‏  מצעדים ודירוגים> מצעד |   ‏‏‏  מצעדים ודירוגים> מיקום שיא |
| --- | --- | --- |
|  אוסטריה | Ö3 אוסטריה טופ 40‏ | 5 |
|  אוסטרליה | מצעד האלבומים האוסטרלי | 1 |
|  ארגנטינה | ארגנטינה הוט 100 | 4 |
|  ארצות הברית | בילבורד 200 | 1 |
|  ברזיל | טופ 100 ברזיל | 3 |
|  גרמניה | GfK – טופ 100 | 3 |
|  הממלכה המאוחדת | מצעד האלבומים הבריטי | 1 |
|  ולוניה | אולטראטופ 40 | 1 |
|  יפן | אוריקון | 50 |
|  מקסיקו | טופ 100 – מקסיקו | 3 |
|  פולין | ZPAV | 1 |
|  פלנדריה | אולטראטופ 50 | 1 |
|  צרפת | SNEP | 2 |
|  קנדה | מצעד האלבומים הקנדי | 1 |
Sounds of the Season: The Enya Collection

Sounds of the Season: The Enya Collection (בעברית: צלילי העונה: האוסף של אניה) הוא המיני-אלבום הרביעי של הזמרת-יוצרת והמוזיקאית האירית אניה. המיני-אלבום יצא לאור ב-28 בנובמבר 2006 על ידי חברות התקליטים ריינו קאסטום פרודקטס ו-NBC יוניברסל בחנויות טארגט שברחבי ארצות הברית. המיני-אלבום הוא אוסף של שישה שירי חג המולד, שארבעה מהם נכללו במהדורת חג המולד המיוחדת של אלבום האולפן השישי של אניה, Amarantine ‏(2005).
בהמשך, הופץ בשם המחודש, Christmas Secrets EP, כאשר יצא מחדש בקנדה על ידי חברת התקליטים וורנר מיוזיק קנדה.
רקע

בשנת 2006 פנתה אניה לטארגט במטרה להקליט מיני-אלבום של שירי חג המולד שיופץ באופן בלעדי בחנויות החברה ברחבי ארצות הברית. הצעתה של אניה נענתה בחיוב, ונוצרה בשותפות עם חברת הטלוויזיה האמריקאית NBC. על המיני-אלבום הכריזו לראשונה באתר האינטרנט של הזמרת ב-10 באוקטובר 2006. כדי לקדם אותו, ביצעה אניה את "The Magic of the Night" ואת "It's in the Rain" לרגל חג המולד בתוכנית הטלוויזיה Christmas in Rockefeller ב-29 בנובמבר 2006.
רשימת רצועות

כל הרצועות הולחנו על ידי אניה, נכתבו על ידי רומא ראיין והופקו על ידי ניקי ראיין (למעט רצועות 2, 4 ו-5 שחוברו על ידי אניה ורומא ראיין ורצועות 1, 3 ו-6 שהן מסורתיות).
רשימת רצועות > Sounds of the Season: The Enya Collection

"Adeste Fidelis (O Come All Ye Faithful)"
"The Magic of The Night"
"We Wish You a Merry Christmas"
"Christmas Secrets"
"Amid the Falling Snow"
"Oíche Chiúin (Silent Night)"
רשימת רצועות > Christmas Secrets EP

"Adeste Fidelis (O Come All Ye Faithful)"
"The Magic of the Night"
"We Wish You a Merry Christmas"
"Christmas Secrets"
קרדיטים

כל הקרדיטים שלהלן לקוחים מ-Discogs.
אניה – הלחנה, עיבוד
ניקי ראיין – עיבוד, הנדסה, מיקסינג, הפקה
רומא ראיין – הלחנה, כתיבה
דניאל פולי – ייעוץ דיגיטלי
דיק בטהאם – מאסטרינג
סיימון פאולר – צילום
שלי היל – הפקה בפועל מטעם NBC יוניברסל
סו פיטרסון – הפקה בפועל מטעם טארגט
מיטרה אמאמי – הפקה בפועל מטעם וורנר מיוזיק גרופ
הערות שוליים

1 2  Release group “Sounds of the Season” by Enya - MusicBrainz, musicbrainz.org
↑  Amarantine-Christmas Edition, נבדק ב-2021-05-28
↑  Enya – Christmas Secrets EP (2006, CD) (באנגלית), נבדק ב-2021-05-28
↑  Enya on 'Christmas in Rockefeller Center', נבדק ב-2021-05-28
↑  Enya - It's in the Rain ( Live @ Christmas in Rockefeller Center ), נבדק ב-2021-05-28
↑  Enya - Sounds Of The Season (The Enya Collection), Discogs (באנגלית)
| אניה |
| --- | --- | --- |
| דיסקוגרפיה | דיסקוגרפיה |  |
| אלבומי אולפן | Enya • Watermark • Shepherd Moons • The Memory of Trees • A Day Without Rain • Amarantine • And Winter Came... • Dark Sky Island |  |
| אלבומי להיטים | Paint the Sky with Stars • The Very Best of Enya |  |
| מיני-אלבומים | Sounds of the Season: The Enya Collection |  |
| פסקולים | The Frog Prince • Themes from Calmi Cuori Appassionati |  |
| מארזי תקליטורים | The Enya Collection • A Box of Dreams • Only Time: The Collection |  |
| ערכים קשורים | קלאנאד • ניקי ראיין • רומא ראיין • טירת מנדרלי • 6433 אניה |  |
| אניה – שירים |
| --- | --- | --- |
| Enya | "I Want Tomorrow" • "The Celts" |  |
| Watermark | "Orinoco Flow" • "Evening Falls..." • "Storms in Africa" • "Exile" |  |
| Shepherd Moons | "Caribbean Blue" • "How Can I Keep from Singing?" • "Book of Days" • "Marble Halls" |  |
| The Memory of Trees | "Anywhere Is" • "On My Way Home" |  |
| A Day Without Rain | "Only Time" • "Wild Child" |  |
| Amarantine | "Amarantine" • "It's in the Rain" |  |
| And Winter Came... | "Trains and Winter Rains" • "Oíche Chiún (Silent Night)" • "White Is in the Winter Night" • "My! My! Time Flies!" |  |
| Dark Sky Island | "Echoes in Rain" • "The Humming" • "Sancta Maria" |  |
| סינגלים אחרים | "Only If..." • "May It Be" • "I Don't Wanna Know" • "You Should Really Know" |  |
| --- | --- |
בקרת זהויות :  MusicBrainz release group: c4e9af4c-7784-3ff0-8ab9-abcf49a8d100
Twitch Plays Pokemon

Twitch Plays Pokemon (מילולית: Twitch משחקים בפוקימון) הוא ערוץ באתר שידורי הווידאו Twitch.tv המגדיר את עצמו כניסוי חברתי, ומבוסס על מיקור המונים בניסיון לשחק במשחקים מהסדרה "פוקימון" של חברות נינטנדו ו-Game Freak משנת 1996, על ידי עיבוד פקודות הנשלחות על ידי משתמשים בצ'אט של הערוץ.
הרעיון למיזם והתוכנה לעיבוד הפקודות פותחו על ידי מתכנת אוסטרלי אנונימי, שהחל את שידורי הערוץ ב-12 בפברואר 2014 עם המשחק "פוקימון אדום". באופן בלתי צפוי, נהפך הערוץ לוויראלי עם ממוצע של כ-80,000 צופים בו-זמנית (עם לפחות 10% השתתפות), כאשר בשיאו צפו בו כ-120,000 בו זמנית. עד 22 בפברואר באותה שנה, צבר הערוץ מספר צפיות כולל של למעלה מ-26 מיליון. המיזם זכה לסיקור תקשורתי נרחב עקב טבעו הכאוטי, האתגרים העומדים בפני המשתתפים לאור מגבלות המשחק וכן הקהילה וממים אינטרנטיים שצמחו מתוך המשתתפים.
את המשחק סיימו לבסוף לאחר 16 יום, 7 שעות, 45 דקות ו-30 שניות.
מתום שידור המשחק הראשון, חלה ירידה דרסטית בכמות הצופים בערוץ שעומדת מאז על כ-10,000 צפיות בממוצע.
יממה לאחר סיום המשחק הראשון בסדרה, ב-1 במרץ 2014, החל יוצר המשחק בשידור "פוקימון קריסטל", שאותו סיימו לאחר 13 יום, שעתיים ושתי דקות.
ב-22 במרץ 2014 החל יוצר המשחק בשידור המשחק "פוקימון ברקת".